Erzsébet és Fülöp elfoglalja helyét a történelem lapjain.
Mendelssohn dallamára vonulnak friss házasokként a nyugati kapu felé
a csaknem 3000 meghívott néző között.
A személyi titkárunk mondta egyszer azt,
aki a királynőnek dolgozott majdnem…
azt hiszem, 20 éven át…
Azt mondta nekem, hogy…
A halakhoz lehet hasonlítani. Tökéletesen úszik,
erős, ráállt a megfelelő áramlatra.
Aztán megjelenik egy kis élőlény.
Független és eléggé harcias.
Ez a nő akarnok.
HARRY HERCEG MEGSZELÍDÍTÉSE
Egy idegen organizmus. És a reakció azonnal az, hogy…
„Mi ez? Mit keres ez itt?
Másként néz ki, mint mi. Másként mozog. Nem tetszik. Tűnjön el!”
- Eltérők a vélemények. - Azt mondom, halálra ítélt a dolog.
Mindenki cinikus, pedig még meg sem házasodtak.
Adjunk nekik egy esélyt! Láthatóan szerelmesek.
Egyetértek.
És elmagyarázta,
hogy hamarosan meglátják, hogy erősebbek, gyorsabbak
és jobbak is, ha ez az élőlény a részük.
Az elején nehéz lesz számukra alkalmazkodni ehhez az új dologhoz…
de aztán csodálatos lesz.
Változnak az idők. Az első globális hercegnő.
Meggyőződésem, hogy Harryvel bámulatos dologra lesznek majd képesek.
Ez a pár az, amelyik megváltoztatja
a királyi család arcát számomra.
Tényleg reméltem, hogy így lesz.
HARRY ÉS MEGHAN
WINDSOR, ANGLIA 2018. MÁJUS 19.
Az esküvőnk napján valahogy hatalmas nyugalmat éreztem.
Nem tudom, hogy lehettem olyan nyugodt.
Visszanézve nem értem.
És csak egy Mimosa koktélt akartam, egy croissant-t…
lejátszani a „Going to the Chapel” című dalt.
És ezt is tettem. Csodás volt.
A mai Harry és Meghan nagy napja! Isten óvja a királynőt!
Windsor központjából jelentkezünk, ahol az utcák tele vannak.
Mindenki megőrült. Mindenki meg van őrülve az esküvő miatt.
A tömeg! Szó szerint olyan, mintha a legnagyobb futballstadionban lennél.
Hatalmas, hatalmas a hangzavar.
Becslések szerint 115 000 ember lesz itt Windsorban.
Minden nagy és látványos volt.
Nehezemre esett felfogni,
hogy részese vagyok ennek az eseménynek.
Őrületes volt. Eszméletlen!
Azt tudtam, hogy amikor odaérek a kastélyba…
Furcsa, nem? „Amikor odaértem a kastélyba az esküvőmre.”
Tudtam, hogy rengeteg ember lesz, de azt nem,
hogy emberek fognak állni az utca mindkét oldalán.
Úgy értem, 15 perces út volt kocsival.
Ránéztem anyámra, hogy… „Mi folyik itt? Nézd ezt a sok embert!”
Mindenki elővette a telefonját. Itt is van. Hűha! Ez igen!
Volt egy elvárás. Igaz? Diana fia.
Elvárás volt, hogy nyilvános esküvő legyen.
Vilmostól már megkaptuk,
de most lássuk, hogy viszi tovább a stafétát Harryé,
és aztán végre… letudva.
- Itt jön. - Itt jön a menyasszony.
Most látjuk meg végre azt a bizonyos ruhát.
Érdemes megnézni a ruha tervezését.
Sokat beszélgettünk arról,
hogy hogyan akar megjelenni a világ előtt.
Úgy értem, a legtöbbünk esküvőjén 70-200 ember van jelen.
Ezt az esküvőt több milliárd ember nézte.
Hibátlannak, tökéletesnek kell lennie.
Emlékszem, arra gondoltam, „Vegyél egy mély lélegzetet, és menj tovább!”
És te választottad a belépési dalomat.
Igen.
Egyszerűen bámulatos volt. Annyira gyönyörű volt!
Az apám segített nekünk kiválasztani a zenekart. Ez rengeteget számított.
Harry apja nagyon kedves.
És… Elmondtam neki,
hogy én elvesztettem az apámat emiatt.
Szóval, ő, mint az apósom, nagyon fontos volt számomra.
Úgyhogy megkértem, hogy kísérjen az oltárhoz, és igent mondott.
Az egész szürreális volt.
Abban a pillanatban láttam meg Harryt.
Mire gondoltál, amikor láttad közeledni?
Nézzétek, mim van!
- Istenem! - Hogy micsoda kincset találtam.
Az egész világ nézett, de amikor az oltárnál voltunk,
úgy éreztem, csak ketten vagyunk.
Harry és én nagyon jók vagyunk abban, hogy egymásra találjunk a káoszban.
És ilyenkor, amikor újra együtt vagyunk, azt mondjuk, „Hát itt vagy!”
Nem arról van szó, hogy semmi más nem számít, de…
a többit tünékenynek érezzük.
Olyan pillanatnak tűnt, amikor a világ megállt, és a szerelmet ünnepelte.
Emlékszem, ahogy Harry ránézett,
és majdnem sírni kezdtem, de azt mondtam, „Ne, Vicky, ne sírj!”
Az egész szertartás egészen egyedülálló volt.
Gospelkórus, ilyen még soha nem volt királyi esküvőn.
- Ezt nem nagyon ellenezték. - Nem.
Mindenki azt mondta, „Gospel, milyen jó ötlet!”
És ebben ismét az apám segített.
Igen. Azt mondták, összeszedhetik a legjobbakat különböző gospelkórusokból,
és így alakult meg a Kingdom Choir. Csodálatosak!
Hogy a kultúrája képviselve legyen az esküvőn,
ez csodás volt. Imádtam.
És úgy gondoltam, hogy ez nagyon bátor és úttörő dolog, de nem erőltetett.
Volt ez a fantasztikus pillanat, amikor én, Oprah, Idris Elba és a partnere
egymásra néztünk egy rövid pillanatra, és felnevettünk.
Nem volt szükség szavakra,
mert mindenki pontosan tudta, milyen szimbolikus
rétegeket képvisel az a nap.
Aztán jött a fogadás a Szent György-teremben.
- Felvágtuk a tortát. Karddal. - Karddal.
Egy karddal!
Nagyszerű volt, viccesen túlzó.
A legtöbben csak néztek, hogy mi történik.
Elton John játszott. Anya eltűnt, mert odament a színpad elé, hogy lássa.
Csak vidám zenéket akartam. Még az első táncunknak is.
„Song of a Thousand Dances”? Segíts, mindig elrontom.
Ez az!
Ez volt az első táncunk. Annyira jó volt!
És én csak… forogtam, mint egy tornádó, annyira jó volt.
Egyszerűen csodás volt. Minden esküvőnek ilyennek kéne lennie.
Meg őrülten szerelmes volt.
Meggel azzal zártuk az üzeneteinket, hogy „A szerelem győz.”
A szerelem győzött.
Valaki egyszer azt mondta, ha megírnád a királyi család történetét regényként,
akkor a történetnek ezen a pontján
érdemes lenne beleírni egy olyan új karaktert, mint Meghan.
Szükség volt egy kis új energiára.
Modernizálásra, amely megszólítja az új generációkat.
A PALOTA VOLT SZÓVIVŐJE
Úristen!
Ez a kedvenc videóm.
Csütörtök délután van. Valaki nagyon boldog!
Úgy tudták, palotában éltünk, és tényleg.
- Egy házikóban… - A palota területén.
Igen. A Kensington-palota nagyon királyinak hangzik, és persze az is.
A nevében benne van, hogy „palota”, de a Nottingham Cottage olyan kicsi volt!
Az egész egy kicsit oldalra dől.
Alacsony a mennyezet. Kicsi embereknek épült.
Folyton beütötte a fejét, mert olyan magas.
Én kapáltam, Harry festett.
Szerintem nem nagyon hinnék el, hogy ez a fejezete az életünknek
milyen volt a színfalak mögött.
Oprah átjött teázni, ugye?
- Igen. - Bejött, leült, és azt mondta…
- „Ezt senki se hinné el.” - „Ezt senki se hinné el.”
CHESHIRE, ANGLIA 2018. JÚNIUS 14.
Az első hivatalos programom Őfelségével nagyon korán,
az esküvő után volt.
Együtt utaztunk a királyi vonaton, aztán együtt reggeliztünk.
Felség, köszönöm, hogy eljött hozzánk!
És… nagyon jól éreztem magam vele.
Miről lehet beszélni az angol királynővel?
Úgy kezeltem, mint a férjem nagymamáját.
Észben tartva, persze,
hogy teljesen máshogy kell viselkednem a nyilvánosság előtt.
De amikor a reggelinél ültünk, jól el tudtunk beszélgetni.
És amikor beszálltunk a kocsiba a programok között,
a térdemre tette a takaróját.
Ahogy ott ültem a takaróval, azt gondoltam,
„Elismerem és tisztelem, hogy ő a királynő,
de ebben a pillanatban olyan hálás vagyok, hogy kaptam egy nagymamát!”
Mert úgy éreztem, egy család vagyunk.
És mert nagyon közel álltam a nagymamámhoz,
és én vigyáztam rá az utolsó éveiben.
Igen. Nagyon, nagyon jó volt. Nagyon jó nap volt. Nevettünk.
Meghan megnevettette a királynőt.
Nem gyakran látni nevetni a királynőt.
Történetesen az a nap volt a Grenfell-tűz egyéves évfordulója is.
A királynő és Sussex hercegnéje Grenfellre emlékezik Chesterben.
Csend 72 másodpercig. Egy minden egyes elvesztett életért.
Ez nagyon fontos volt a számomra, mert nagyon közel kerültem
sok nőhöz, aki túlélte ezt a katasztrófát,
bár ezt akkori senki sem tudta.
2017. JÚNIUS 14. EGY ÉVVEL KORÁBBAN
A mozdulatlan hold alatt csaknem filmszerű vadsággal táncolnak a lángok.
A Grenfell-tűz szörnyű volt. A Nottingham Cottage-ben néztük a híreket.
A lakók évek óta panaszkodtak
az épület veszélyességére, de süket fülekre találtak.
Az egyik kulcskérdés az volt, hogy a megszorítások miatt történt-e.
Grenfellben nagyon magas a bevándorló lakosok száma,
és ez a hátrányos helyzetű londoni negyed közvetlenül Kensington mellett fekszik,
amely az ország egyik leggazdagabb kerülete.
A tűz sok család otthonát vette el,
a halálesetekről nem is beszélve.
Emlékszem, hogy azt mondtam,
„Nem tehetnénk valamit?” Oda kell mennünk.”
És így kerültem kapcsolatba az Al-Manaar női tagjaival.
Ez egy grenfelli mecset.
Szállodákban éltek, és csak gyorséttermi utalványokat kaptak.
Hétéves koromban kezdtem el főzni.
Legalább 30-50 embernek naponta.
De a tűzeset után 19 hónapig a szállodában laktunk,
és elviteles ételeket ettünk… folyamatosan.
Úgyhogy besétáltam a helyi mecsetbe, és megkérdeztem, használhatom-e a konyhát.
Csak újra normálisnak akartam érezni magam.
Néhány órára elfelejteni, hogy mi történt.
Az első pár hónapban heti két alkalom volt,
amíg… a hercegné meg nem érkezett.
Amikor a hercegné bejött… Tudják, mi szeretünk puszit adni.
Három puszi az arcra, és voltunk ott vagy ötvenen.
Nem tudta végigcsinálni. Azt mondta, „Ó, istenem, ó, istenem!”
Megkérdezte, hogy segíthet-e. Én meg: „Komolyan?”
Erre ő: „Igen.” Felhúzta az ingujját,
és megmosott vagy öt kiló basmati rizst.
Jól van.
Nyolc vagy kilenc hónapon át
visszajártam hozzájuk. Nagyon megszerettem ezeket a nőket.
Láttam, ahogy ezek a nők együtt nevettek és együtt sírtak.
Megkérdeztem: „Miért nem főztök naponta?”
Azt válaszolták, nincs rá pénz.
Erre én: „Írjunk egy szakácskönyvet!”
KENSINGTON-PALOTA
Köszönjük, hogy eljöttek a könyvbemutatóra,
amely egyben a Hubb közösségi konyha asszonyait is ünnepli.
Valójában a királyi család tagjaként az első beszédem
a szakácskönyvet mutatta be.
Ezen a projekten dolgoztunk az elmúlt 9 hónapban…
hatalmas szeretettel.
A palota területén tartottuk.
És az anyukád csinálta ezeket…
Olyan büszke vagyok arra, hogy egy ilyen sokszínű városban élek.
Ebben a női csoportban 12 ország képviselteti magát, ami fantasztikus.
Köszönöm.
Ragyogóan megy az eladás.
Letaszítottuk Rowlingot az első helyről, és a könyv még meg sem jelent.
Egyre nagyobb lett a dolog.
- Az összes hölgy nevében, köszönöm. - Köszönjük!
Megmutatni, hogy a sussexi hercegné
hogy változtat a királyi család megítélésén,
ez a kép pont elég.
Köszönjük!
Azt mondta, új életet akar hozni a monarchia intézményébe,
több őszinteséget és több emberséget szeretne. Mi kivetnivaló van ezen?
Hé, a királyiék!
Itt vannak. Harry herceg és Meghan ausztrál útjuk első napján.
Úgy tűnik, nagyon könnyedén szólnak egy másik generációhoz.
Ő és Harry a brit királyi család szupersztárjai.
Én is kezet ráztam vele.
Így visszagondolva hihetetlen volt, mi mindent megcsináltunk. Szóval…
És terhesen nehezebb volt.
Nagyon korán közös pont volt,
hogy te mindig is apa akartál lenni. Én pedig mindig is anya akartam lenni.
Elkezdtünk naplót írni, amint kiderült a terhesség.
„Drága kicsim, annyira várjuk, hogy találkozzunk veled!”
Kis fotókat csináltunk, és beragasztottuk őket.
„Ez itt ma jelent meg rólad.”
Szenzációs babahír!
Sussex hercegnéje terhes, és most már tudjuk… hivatalosan is.
KISBABÁT VÁR
- Ausztráliában jelentettük be. - Muszáj volt.
Már kezdett látszani rajtad.
- És Új-Zéland elkezdte pocaknak hívni. - A pocak.
A pocak, igen.
Elfoglaltak lesznek, ami nem könnyű a terhesség elején.
Hetvenhat programjuk lesz.
Nagyon kemény út volt terhesen.
Tizenhat nap. Ausztrália, Új-Zéland, Fidzsi.
Reméljük, nincs reggeli rosszulléte.
Annyira kedves és közvetlen. Tényleg a női szerepvállalás élharcosa.
- 100%-ot kell nyújtani mindenki felé… - Ez az ő pillanatuk.
Sussex hercegnéje férjével kézen fogva érkezett.
Nagyon jól ment.
Ha a lányok megkapják az eszközöket a sikerhez,
hihetetlen jövőt teremthetnek.
A munka, amit végeztek, a beszédek… Minden csodálatosnak tűnt.
BARÁT
És aztán… Nem értem, mi történt ezután.
BARÁT
Azt hiszem, Ausztrália fordulópont volt, mert olyan népszerűek voltak.
Annyira szerették őket az emberek…
Meghan!
…hogy a palota emberei ezt hihetetlen fenyegetésnek érezték.
Tegyük félre, hogy én mit gondolok! Meghan királyi rocksztárrá válik,
hatalmasabbá, mint Vilmos és Katalin.
És ez hosszú távon valószínűleg nem jó.
HARRYÉK A TIMES LISTÁJÁNAK ÉLÉN VILMOSÉK SEHOL
A probléma az, hogy ha valaki beházasodik, és támogató szerepet kéne játszania,
de ellopja a rivaldafényt, vagy jobban végzi a munkáját,
mint az, aki erre született,
az felbosszantja az embereket.
Mert elhitették, hogy a jótékonysági szervezeteid csak úgy lehetnek sikeresek,
és csak úgy nőhet és javulhat a hírneved,
ha az újságok címlapjára kerülsz.
De a média az, aki eldönti, hogy ki kerüljön a címlapokra.
Először akkor esett le neki a tantusz,
amikor egyszer a Buckingham-palotában aludtunk
egy esemény után, amin a család minden tagja részt vett, még a királynő is.
Másnap reggel reggelit készítettek elő Harrynek és nekem.
És a Telegraph címlapján Meghan volt.
Én meg: „Úristen!”
MEGHAN TISZTELEG AZ ELESETTEK ELŐTT
Meg azt mondta, ez nem az ő hibája.
Erre én: „Az anyám is ugyanígy érzett.”
Például az ausztrál körúton…
Csak azt lehetett hallani, hogy „Ó, Diana a másik oldalon van.”
Mit jelent a „másik oldalon”?
Nem tudtak integetni vagy megérinteni.
Tehát már akkor is jobban kedvelték a férjénél.
Igen.
És egy férfi vagy férj, ha büszke, mint az enyém,
belefárad, ha négy hétig ezt hallgatja.
És rosszul érzi magát emiatt.
De ön hízelgőnek találta a médiafigyelmet?
Nem, nem igazán. Mert a média figyelme sok féltékenységgel is járt.
Rengeteg… bonyolult helyzet alakult ki emiatt.
ERZSÉBET KIRÁLYNŐ LESZIDJA MEGHANT A DÍVA MAGATARTÁSA MIATT
Amikor néhány ember a királyi család körül
felismerte, hogy ez az új pár
felboríthatja a hatalmi dinamikát,
akár aktívan beszélnek róla, akár nem,
az lett a cél, hogy beskatulyázzák őket, vagy irrelevánssá tegyék őket.
MEGHAN „NÉPSZERŰTLEN” KIRÁLYI KÖRÖKBEN
Olyan volt, mintha az esküvő idején felemelték volna,
aztán volt egy váltás, és elkezdték széttépni.
Sussex hercegnéje háborúban áll a sógornőjével.
Hirtelen olyan bulvársztorik
kezdtek megjelenni, amik minden apróságért kritizálták Meghant.
Az volt az érdekes, hogy egymás mellett volt két cikk.
Az egyik Katalint dicsérte, a másik Meghant szapulta.
KATE SIMOGATJA A POCAKJÁT MEGHAN A POCAKJÁT FOGDOSSA
- A pocakos sztori. - A pocak.
Az avokádós.
KATE AVOKÁDÓT KAP AJÁNDÉKBA MEGHAN AVOKÁDÓJA A SZÉGYEN JELKÉPE
Bizarr volt, és volt még talán huszonöt ilyen.
Ugyanarról a dologról.
MEGHAN KIRÁLYI CIPŐPROTOKOLLT SZEGETT
KATALIN ELEGÁNS
Ugyanaz a félvállas ruha.
Ugyanaz a gyümölcs.
- Gyümölcs az avokádó? - Igen, az.
Így írnak az egyikről, így a másikról.
Ha nem látod a különbséget, és nem érted, hogy miért így írták a cikkeket…
akkor nem tudok segíteni rajtad.
Nem tudok. Sajnálom. Egyszerűen nem megy.
Akkoriban nevettünk rajta, mert nevetséges,
de egy ilyen abszurd támadás is támadás.
És amikor folyamatosan így támadnak valakit,
egy valódi embert, az hatással van rá.
A tündérmese darabokra tört, és úgy tűnik, ezért egyvalaki a hibás.
Úgy tűnik, Meghan egyfajta Antikrisztus.
Meghan Markle a „Problémás hercegné”?
„Problémás”, „Markle, a szörny.”
Sok cikk olyan hasonlatokkal és hangnemmel íródott,
ami nagyon megalázó volt.
HARRY GENGSZTERKIRÁLYI CSALÁDBA HÁZASODIK?
Sokak szerint a rasszizmus csak az „N” betűs szó.
Azt mondják, „Az nem rasszista. Nem érted.”
Hol rasszizmus ez? Én nem látom annak.
A britek tökéletesek ebben, tudják? Senki sem akar nyíltan rasszista lenni.
Az nem lenne civilizált, nem lenne brit, de teljesen oké virágnyelven csinálni.
MEGHAN TÚL SOK?
Meghan díva. Megríkatja az embereket. A dühös fekete nő sztereotípiája.
Ez a dolog eléggé hirtelen került hangsúlyosan elő.
Még a sztereotípiák is, és a drogokkal vagy a terrorizmussal való összekapcsolás…
MEGHAN MECSETE 19 POTENCIÁLIS TERRORISTA
Egyszer a képemet és Meghan képét azzal a szöveggel rakták ki,
hogy a mecset az Iszlám Állammal van kapcsolatban.
Miért?
TERRORISTAGYANÚS SZEMÉLYEK
A düh eladást generál.
Ez a hisztéria kattintásokra ösztönöz, ami aktivitáshoz vezet, ami pénzt hoz.
A felháborodás ipari komplexumának hívom.
És a rasszista düh csak egy újabb lépés ugyanezen az úton.
Még mindig abban a tévhitben éltem, hogy senki sem hisz a bulvárlapoknak.
Hiszen bulvárlapról van szó.
És volt egy sétánk Liverpoolban, ahol volt egy csoport nő,
és az egyikük azt mondta, nem helyes, amit az apámmal csinálok.
Akkor fogtam fel először,
hogy „Úristen, az emberek tényleg elhiszik, amiket írnak.”
És ez alapjaiban ingatta meg a világszemléletemet.
A hazugságok, az egy dolog.
Ebben a családban ezt megszokja az ember.
De amit Meghannel tettek, amilyen hatása Meghanre volt…
Azt mondtam, elég ebből a fájdalomból, elég ebből a…
szenvedésből.
Senki sem látja, mi történik a zárt ajtók mögött.
Régen anyám a kocsi hátsó ülésén ült,
sírt a programokra menve, aztán az apám szólt, hogy odaérnek.
Fél perc alatt letörölte a könnyeket, sminket rakott fel,
aztán kinyílt az ajtó, és „mosoly, minden rendben”.
Aztán vaku, vaku, vaku.
Szomorú volt, mintha valahogy eltűnt volna önmagában.
Nem láttam még így. Nehéz volt. Nehéz beszélni róla.
Nagyon megijedtem.
Arra gondoltam, mindez véget ér, ha nem vagyok itt.
És ez volt a legijesztőbb az egészben. Ez a tiszta gondolkodás.
Emlékszem, hogy elmondta nekem.
Hogy véget akart vetni az életének.
És…
ez teljesen összetörte a szívem, mert tudtam…
Tudtam, hogy rossz a helyzet.
De az, hogy folyamatosan támadták…
ezek a keselyűk.
Hogy apránként megették a lelkét.
Hogy tényleg arra gondolt, hogy nem akar itt lenni.
Ez…
Ezt… ezt nem könnyű egy anyának hallani…
És…
És nem tudom megvédeni.
Harry sem tudja megvédeni.
És Meghan…
Le voltam sújtva.
Tudtam, hogy küszködik. Mindketten küszködtünk.
De nem gondoltam, hogy ez lesz belőle, és amiatt, hogy idáig jutott…
dühöt és szégyent éreztem.
Nem kezeltem igazán jól.
Úgy álltam hozzá, mint a királyi Harry, nem mint a férj Harry.
És az érzéseim felett átvette az irányítást a királyi szerepem.
Úgy neveltek, hogy inkább azon aggódjak, mit fognak gondolni az emberek,
ha nem megyünk el az adott eseményre. El fogunk késni.
És most visszatekintve erre gyűlölöm magam érte.
Sokkal többre volt szüksége, mint amit adni tudtam.
El akartam menni valahova, hogy segítsenek, de nem engedték.
Aggódtak, hogy milyen fényt vetne a családra.
Tudták, milyen rossz a helyzet.
De azt gondolták, „Miért nem oldja meg?”
Vagyis „Mindenki más megbirkózott vele,
ő miért nem képes rá?”
De ez más volt. Nagyon más.
De ha ezt az egészet hagyjuk is,
és azt mondjuk, „Jó, pontosan ugyanolyan.”
Azt állítjuk, el kellett volna viselnie, mint a család többi tagjának?
Vagy inkább azt, hogy talán itt az ideje abbahagyni?
De senki sem jelezte diszkréten a lapoknak, hogy elég.
Apám azt mondta: „Fiam, nem szállhatsz szembe a médiával.
A média ilyen.” Mire én: „Nem értek egyet.”
Harmincéves tapasztalatom van. Benézhettem a kulisszák mögé,
láttam, hogyan működik ez a rendszer.
Állandó tájékoztatók a család többi tagjáról,
szívességekről, a sajtó meghívásáról.
Ez egy mocskos játék.
Szándékosan adnak ki információkat.
Ha egy kommunikációs csapat el akar távolítani
egy negatív sztorit a megbízójáról,
cserébe adnak valamit valamelyik másik családtagról.
TAVASZI RANDI
Így az irodák egymás ellen dolgoznak.
Ezt egyfajta furcsa megértés vagy elfogadás övezi.
És mindig mondhatják, hogy „Nem tudtam erről.”
Vagy. „Kizárt. Azt hiszed, támogatom ezt?”
A válaszom az, hogy nem. De azt kérdezem, tettél-e bármit ellene?
És a válasz nem.
Tegyenek úgy, mintha ismernék egymást!
Williammel láttuk, hogy mi megy az apánk irodájában,
és megegyeztünk, hogy soha nem hagyjuk, hogy ez megtörténjen a miénkben.
A Kensington-palota minden évben karácsonyi ünnepséget tart
a családtagok és a személyzet számára. Szóval nagy bulira készültünk,
de nagyon-nagyon röviddel a buli előtt
két buli lett belőle.
Valójában ekkor jöttünk rá,
hogy ezek az irodák szétválnak.
Ez lehet a „Csodás királyi négyes” korszak vége.
Vége a „Csodás négyesnek”?
Meghan és Harry megszakítja a kapcsolatokat Vilmossal és Katalinnal.
Ez spekulációkat gerjeszt Harry és Vilmos egykor szoros kapcsolatának
nehézségeiről, valamint a feleségek közötti feszültségekről.
ELLENTÉT A FELESÉGEK KÖZÖTT
Inkább pusztítson el a sajtó,
mint hogy ezt a cserélgetéses játékot játsszam.
Látni, ahogy a bátyám irodája megteszi azt a dolgot,
amit mi ketten megígértünk, hogy soha nem teszünk,
összetörte a szívemet.
Kész.
- Ez az! Boldog karácsonyt! - Ez az!
Buborékban éltünk, ahol mindent ők irányítottak.
Még egy fényképet sem küldhettem a barátaimnak.
„Ezt nem szabad, nem lehet…”
Oké. És azt teszed, amit mondanak,
de közben a világod összezsugorodik.
Nagyon sötét időszak volt.
És nem tudtam, mit tegyek, mert egy összetett szervezetben voltak,
amiről én semmit sem tudtam. Nem tudtam, hogyan segíthetnék,
mit csináljak, és nem mondhattam semmit.
Tényleg nem mondhattam semmit.
Amit megírtak, nem olyanoktól származott, akik ismerték.
Csupa valótlanság volt.
Sok hazugság, és úgy tűnt, egyre csak rosszabb lesz.
Abby megkeresett, hogy tegyünk valamit.
Felhívtam az egyik legjobb barátomat,
aki akkor a People magazin szerkesztője volt.
A LEGJOBB BARÁTAI MEGTÖRIK A HALLGATÁST AZ IGAZSÁG
Azt mondtam, muszáj irányt váltani.
AZ IGAZSÁG
A legközelebbi barátai összeülnek, és elmondják,
hogy ki ő valójában. A szardobálás közepén.
MEGHANÉ A LEGJOBB NEVETÉS, MINDENHOL ÜNNEPET CSINÁL.
Az volt az ötlet, hogy emlékeztessük a világot arra,
hogy ő egy ember, nem szalagcím, és…
hogy szeretik őt, és kiállnak érte.
A BARÁTAI AZT REMÉLIK, JOBBAN MEGÉRTIK MAJD ŐT
Kijött a sztori.
Én meg „Oké.” Egy kicsit megnyugodtam.
A barátnőm egy igazán gyönyörű babaköszöntővel lepett meg New Yorkban.
HIHETETLEN ÜNNEPNAP #BABAIMÁDAT
Azt mondták, elárasztjuk szeretettel, és a babáját is, és túléli ezt.
Átsegítjük ezen.
Tényleg varázslatos volt, és csak őt ünnepeltük.
Annyira jó móka volt megpróbálni megszervezni egy meghitt eseményt.
Nem hiszem, hogy értettem, hogy már nem létezhetnek meghitt pillanatok.
- Jessica! - Szia, Jessica!
Hölgyeim, kérem!
- Nagy dolog lett… - Kritizálták az extravagáns…
- Hivalkodó… - Világsztárok…
Felvágós esemény…
- Stílusos hazatérés… - Clooney magánrepülője. Nem túl rossz.
Végtelenül igazságtalan volt.
Ezek a független, erős, sikeres nők
úgy döntöttek, arra költik a saját pénzüket, és nem az adófizetőkét,
hogy szeretetből bulit rendezzenek a barátnőjüknek.
Miért kell tönkretenni egy ilyen gyönyörű pillanatot?
BRIT TÁMADÁS MEGHAN PAZAR BABAKÖSZÖNTŐJE ELLEN
Tudták, hogy nem akarják Archie-t
ebben az őrületben felnevelni, amiben éltek.
Aztán hirtelen megszólalt a nagymamám: „Van egy üres ház.
A Frogmore Cottage. Szabad. Érdekel titeket?”
- Igen, köszönjük. - Igen.
Ahhoz a helyhez nagyon sok emlékünk köthető.
Az udvarlásunk, az eljegyzésünk, az esküvőnk, a sétáink.
És végül ott született meg a gyerekünk.
2019. MÁJUS 6.
A Buckingham-palota büszkén jelenti be egy királyi kisfiú születését.
Először is gratulálunk Meghan Markle hercegnének és Harry hercegnek.
Nagyon örömteli hír. Fiú!
Mindössze néhány órája.
A KIRÁLYNŐ ISTÁLLÓJA, 15 ÓRA
Megszületett a kisfiunk Meghannal, ma kora reggel.
Ez volt a legcsodálatosabb élmény, amit valaha is el tudok képzelni.
Az egyik babájuk úgy fog kinézni, mint én.
Fekete születik a királyi családban. A fekete herceg!
Archie korszakalkotó!
MEGHAN ÉS HARRY ÉS MÉG EGY
FIÚ WINDSORBAN
Őfelsége egy herceg büszke és boldog édesanyja.
Az ország tudta, hogy hamarosan érkezik.
Vasárnap az emberek a palota előtt várakoztak.
A dolgok régóta egy bizonyos módon történtek.
Nagy fotózás a lépcsőn, egyből a szülés után.
Ez volt az elvárás.
Úgyhogy Archie születése előtt
a riporterek folyamatosan hívtak. „Mik a tervek? Közeleg a nap.”
Megvolt a nyomás, hogy legyen fotózás Archie-val a lépcsőn.
Meg fogják tenni, vagy sem?
Nagyon jól ismerjük ezt a barna ajtót.
De nagyon aggódtam, ahogy közeledett a vajúdás,
mert idősebb vagyok, és… Nem tudtam, császár lesz-e,
és nagyon hosszú ideje tartó kapcsolatom volt az orvosommal,
és rábíztam meg a terhességem alatt.
Ők meg azt mondták: „Oké, de ő a Portland kórházban van.
A lépcsők viszont ennél.”
ST MARY KÓRHÁZ
Mondtam, hogy fotózzunk a Portland kórház előtt.
De azt mondták, lehetetlen. „Nem tudnánk lezárni az utcát,
és veszélyt jelentene a sürgősségi bejáratánál, mert ott fotóznánk.”
Erre én: „Jó, mi a megoldás? Kapjanak több időt a kastélyban?”
Erre azt mondták: „Igen, nagyszerű. Jó!”
Soha senki sem mondta, hogy az kizárt.
KÉT NAPPAL ARCHIE SZÜLETÉSE UTÁN
Meghan, milyen érzés anyává válni?
Meséljen a Sussex-bébiről, ahogy mi hívjuk!
Varázslatos. Elképesztő, és…
az enyém a két legjobb férfi a világon, és nagyon boldog vagyok.
- Milyen a szülőség általában? - Nagyszerű, szülőnek lenni csodálatos.
Eddig még csak… Mennyi is? Két és fél, három nap volt.
De annyira örülünk, hogy velünk van a kis gyönyörűségünk.
Már van egy kis arcszőrzete is. Csodálatos.
- Köszönjük. - Köszönjük.
És köszönjük a sok jókívánságot és kedvességet,
tényleg nagyon sokat jelent.
- Köszönjük. - Viszlát!
Szerintem ha megkérdeznénk a társadalom átlagos tagjait,
azt mondanák: „Nagyon szeretnénk látni a babát,
de majd ha nektek úgy jó. Megnézzük, ha készen álltok.”
De így is, hogy csak két nappal Archie születése után történt,
a narratíva az lett, hogy Harry és Meghan önző.
ÉN DÖNTÖK
Éles eltérés Károlytól és Dianától, és Vilmostól és Katalintól,
akik nyitottabbak voltak.
NEM PARÁDÉZOK VELE
Volt némi vita erről,
az újságokban azt írták,
mi finanszírozzuk őket, látni akarjuk a babát.
Rengeteg támadást kaptunk, különösen te…
- De én is… - Igen…
Azért, mert nem akartuk tálcán felkínálni nekik a gyermekünket.
Ez egy példátlan pofon.
Ha valakinek bizonyíték kell, hogy Meghan és Harry miért
érezte szükségesnek, hogy megvédjék az újszülött gyermeküket a médiától,
akkor nem is kell tovább menni…
Nincs jobb bizonyíték erre, mint az,
ahogyan a narratíva folyt a szülés után.
Megszületett Archie, a média és a közösségi média pedig elszabadult.
Valaki a médiában közzétett egy fotót egy párról
egy csimpánzzal, és felette: „A királyi baba elhagyja a kórházat.”
Ez volt az egyik első dolog, amit láttam.
Jó metafora arra, ahogyan ezt a családot kezelték.
Hogy a méltóságuk és a joguk arra,
hogy egyenlő bánásmódban részesüljenek,
és tiszteletben tartsák és elismerjék emberi mivoltukat,
másodlagos volt a fehér, patriarchális médiahatalom számára.
BOCS, HOGY A KIS VICCEM INDULATOKAT KAVART.
Ön tudta, hogy mekkora nyomás volt rajtuk, hogy pózoljanak a médiának akkoriban?
Vele voltam. Vagyis ott voltam. Egy hónapot ott voltam. Igen.
Igen. De… Akkorra már…
egyiküknek sem hagytak semmilyen magánéletet.
Mintha nem is az ő gyerekük lenne, hanem a királyi házé.
Azt mondta: „Nem, az enyém.”
Ott voltam, amikor hazahozta a kórházból.
A kis apró babát.
Nem voltam még nagymama… Új volt nekem a nagymamaság.
Anyukám egy hónapig velünk maradt.
És ez nagyon jó volt.
De azután senki nem volt ott, hogy segítsen nekünk Archie-val.
Felhívtak, és azt mondták,
„Harry herceg és Meghan találkozna önnel, hogy felkérjék Archie dadájának.”
Én meg „Várjunk, le kell ülnöm.”
Emlékszem, nagyon gyorsan vezettem. Még meg is büntettek. Igen.
Mikor megérkeztem a Frogmore Cottage-ba, megláttam ezt a magas, vörös fickót,
aki mezítláb járt,
én meg még vettem egy pár új cipőt a Clarksban.
És hirtelen minden gondolat vagy érzés
a formalitásról egyszerűen elszállt, és nyugodtnak éreztem magam.
Gondoskodó szülők voltak.
Reggel, amikor felébredt, először anya és apa ment be hozzá.
Ott voltak vele, Meghan megetette.
Csak ezután vettem én át, és általában elmentünk egy reggeli sétára.
Megkérdezte, nem baj, ha a hátára köti egy sárkendővel,
ahogy Zimbabwéban szokás. Mi meg: „Persze! Nyugodtan!”
Így álltak Archie lábai. Átölelte velük Lorrent, és mélyen aludt.
- Csodás volt. - Igen.
És nemcsak Archie-ra, hanem ránk is vigyázott.
- Igen. - Rám biztos.
A munka elején fel kellett készülnünk egy útra.
Én meg: „Mit kell csomagolni egy kis hercegnek?”
Ez mindig is királyi dolog volt, hogy a gyermekeddel körutakra menj.
A dél-afrikai út idején Archie négy hónapos volt, de azért elvittük.
És ez volt az első alkalom, hogy családként utaztunk, hivatalos úton.
Furcsa élmény volt.
FOKVÁROS, DÉL-AFRIKA 2019. SZEPTEMBER 23.
Távolról sem hagyományosan indul a királyi körút.
Nyangában, amely Dél-Afrika leggyilkosabb városaként ismert.
Szimbolikus hely, ahol a világ legtöbbet emlegetett vegyes párja
most kezdi a körútját.
A királyi családra az Egyesült Királyságot képviselő diplomatákként kell tekinteni.
Úgyhogy sok idegeskedést okozott,
hogy Meghan vajon meddig megy el
bármilyen cselekvéssel vagy kijelentéssel, ami esetleg…
Helló!
…geopolitikai feszültséget okozhat a két ország között.
Maya Angelou egyszer azt mondta,
„Minden alkalommal, amikor egy nő kiáll magáért,
akkor is, ha nem tud róla, és anélkül, hogy kijelentené,
minden nőért kiáll.”
Amellett, hogy a férjemmel a királyi család tagjaként vagyok itt,
el szeretném mondani, hogy a magam részéről anyaként,
feleségként, nőként, színes bőrű nőként és a testvéretekként vagyok itt.
Már kulturális szempontból is
úgy érzem, kötődöm ide, és szívesen látnak.
És mi afroamerikaiak innen származunk.
Archie baba mosolyog az első hivatalos megjelenésén a királyi körút során.
Persze mindenki nagyon várta, hogy találkozzon Archie Mountbatten Windsorral.
Volt néhány tökéletesen csodálatos, gyengéd pillanat.
Meghan annyira lelkes újdonsült anyuka volt.
- Biztosan izgalmas anyának lenni. - A legjobb dolog a világon!
De ez volt az első olyan alkalom is, hogy igazán láthattam,
mennyire ki tud készülni.
Hatalmas nyomás nehezedett mindenkire,
mert a körút leterhelő volt, és csak arra gondoltam, „Ó, istenem,
hogy lehet ezt bírni?” És mégis mindig tudott mosolyogni.
Mert mosolygott.
- Jó napot! - Jó napot!
- Hogy van? Jól? - Jól vagyok.
- Igen. - Jó.
- Tom, az újságíró, aki velünk volt… - Az Afrika-dokumentumfilm.
Királyi dokumentumfilm volt, amit a palota engedélyezett.
Azt feltételeztem, hogy csak egy boldog körút csodás lefilmezése lesz.
Igen kimerítő utazás volt, így vagy úgy.
Mesélne arról, hogy milyen volt az elmúlt egy év?
Nem tudtam, mit fog kérdezni.
A sminkemet se hoztam rendbe. Fáradt voltam.
Érdekel, milyen hatással volt az egészségére
a nyomás, ami egyértelműen látszik.
Azt mondanám, hogy minden nő, amikor… különösen, amikor terhes…
nagyon sebezhető, és…
ez hozzájön ahhoz, hogy új az anyukaszerep,
és új a házastársi szerep is. Ez…
Igen, köszönöm, hogy megkérdezte,
mert nem sokan kérdezték, hogy jól vagyok-e. De ez…
igenis valós dolog a színfalak mögött.
Tehát a válasz az, hogy… Hogy nem igazán van jól?
Hogy küszködött?
Igen.
Azt hiszem, mivel annyira kimerült voltam, csak nagy hálát éreztem,
hogy valaki úgy kérdezett tőlem, mintha emberi lény lennék.
Eszembe sem jutott, hogy felhasználják a dokumentumfilmben.
Azt mondtam, „Oké, viszlát a repülőn!”
Elmentem megfürdetni Archie-t, aztán beültünk a kocsiba,
felszálltunk a gépre mindenkivel, és…
MEGHAN MARKLE ELÉRZÉKENYÜL EGY KÉSZÜLŐ DOKUMENTUMFILMBEN
AZ ANYASÁG KIHÍVÁSAIRÓL: „VALÓS DOLOG A SZÍNFALAK MÖGÖTT”
Fogalmam sem volt, hogy ez a dolog körbejárja a világot.
„NEM SOKAN KÉRDEZTÉK, JÓL VAGYOK-E”
Megszólaltál, hogy: „Amit mondtam, az…” Én meg: „Igen, mindenhová eljutott.”
Innen jött a „Szeretünk Meghan” hashtag.
EZ A NŐ IGAZI HARCOS #SZERETÜNKMEGHAN
Mindenkit megérintett valamilyen módon.
Az anyák azt gondolták, „Tőlem se kérdezték, jól vagyok-e.”
AZ ANYASÁG MEGTERHELŐ
A színes bőrűek, hogy „Ilyen helyzetben tőlem sem kérdezik, jól vagyok-e.”
Attól, hogy a helyzetedben ilyen nyíltan beszéltél erről,
sok nő úgy érezte, hogy értük is felszólaltál.
MEGHAN: KÜSZKÖDTEM
Sokan kérdezték tőlem, hogy mi volt az ok.
Szerintem nem számít.
Szerintem ha elindulunk azon az úton,
hogy az embernek meg kell indokolnia,
hogy miért depressziós,
az veszélyes dolgokhoz vezet.
Itt volt valaki, aki küszködött, és segítségre volt szüksége.
A családomban senki sem beszél ilyen nyíltan. Egyetlen kivétel volt.
Az anyukám.
Egyetlen év alatt az egész életem megváltozott,
a feje tetejére állt. Soha életemben nem voltam depressziós,
de amikor magamba néztem, láttam,
hogy az elmúlt év változásainak meglett a negatív hatása.
Elértem az út végére. Kétségbe voltam esve.
Mert nagyon erős ember vagyok,
és tudom, hogy ez gondokat okozhat a rendszernek, amiben élek.
Az intézmény szempontjából vele volt a baj,
és nem a rendszerrel, aminek a részei voltunk.
Ez az őszinteség nyert némi szimpátiát a brit közvéleményben Harryéknek,
azonban a palota morgolódása azt sugallja, hogy ott nem fogadták ilyen jól.
A következmény tiszta őrület volt.
Az összes brit címlap
teljesen ellentéte volt annak, ahogy a közvélemény reagált.
VILMOS „AGGÓDIK” HARRY MIATT
Amikor az ember támogatást várna
a hozzá legközelebb állóktól, mi épp az ellenkezőjét kaptuk.
„EZ A VÉG KEZDETE”
Van egy határa annak, amit az ember elbír.
Ezért a végén azt mondod, „Valaminek változnia kell.”
Nagy fordulópont volt.
Akkor kezdtünk el komolyabban beszélgetni arról,
hogy minek kell történnie ahhoz, hogy továbbra is működjön a kapcsolatunk.
A feliratot fordította: Gömöri János